**Svetoslav Petrov** (bolq. Светослав Петров; 12 fevral 1978, Dobriç[d]) — keçmiş bolqar futbolçu, yarımmüdafiəçi mövqeyində çıxış edib. Hazırda Bolqarıstanın "Dobruca" klubunun baş məşqçisidir.

Həyatı
------

### Klub karyerası

Petrov doğulduğu Dobriç şəhərini təmsil edən "Dobruca" klubunun yetirməsidir. Peşəkar karyerasını da 1996-cı ildə məhz burada başlayıb. 1999-cu ilə qədər "Dobruca" klubunda çıxış edib. Bu müddət ərzində komandanın heyərində 59 oyun keçirib. 2000-ci ildə "MOİK Sofiya" komandasına keçib. İlk mövsümündə komandanın heyətində 13 oyun keçirib, 2 qol vurub. "MOİK" mövsümü ikinci yerdə bitirb. Növbəti mövsümdə 25 oyun keçirib və 4 qol vurub. "MOİK" yenə mövsümü ikinci yerdə bitirib. 2001/02 mövsümündə 28 oyun keçirib, 1 qol vurub. "MOİK" bu dəfə mövsümü üçüncü yerdə bitirib. Eyni mövsümdə komandası ilə birlikdə ölkə kubokunun gümüş mükafatını qazanıb. 2002/03 mövsümündə "MOİK" ölkə çempionu adını qazanır. Çempionluq mövsümündə Petrov komandasının heyətində 24 oyun keçirir və 3 qol vurur. Növbəti mövsümdə komandasının heyətində 21 oyun keçirib, 2 qol vurub. "MOİK" ölkə çempionatın bürünc, kubokunun isə gümüş medallarını qazanıb.

2004-cü ildə Krasnodarın "Kuban" klubuna transfer olunub. İlk mövsümündə komandasının heyətində Rusiya çempionatında 17 görüş keçirib. Növbəti mövsümdə "Kuban"ın heyətində Rusiya çempionatında 15 görüş keçirib, 2 qol vurub. 2005-ci ilin iyununda "Kuban" ilə olan müqaviləsinin müddəti bitdiyindən komandanı tərk edib.

2005-ci il mövsümünün ikinci hissəsini öz ölkəsində — Sofiyanın "Lokomotiv" komandasında keçirib. 2006-cı ilin qış transfer pəncərəsi dönəmində Azərbaycanın "Neftçi" komandasına keçib. 2005/2006 mövsümündə Bakı təmsilçisinin heyətində 13 oyun keçirib, 3 qol vurub. "Neftçi" mövsümü üçüncü yerdə bitirib. Növbəti mövsümdə "Neftçi"nin heyətində 10 oyun keçirib, 1 qol vuran Petrov, komandası ilə birlikdə ölkə çempionatının gümüş medalını qazanır. 2007-ci ildə icarə əsasında Çinin "Çançun Yatay" klubuna keçib. Burada 16 oyun keçirən Petrov, komandası ilə birlikdə ölkə çempionu olur. İcarə müddəti bitdikdən sonra "Neftçi"yə qayıdıb. 2007/2008 mövsümndə komandasının heyətində 8 oyun keçirib və ölkə çempionatının bürünc mükafatını qazanıb. "Neftçi"dəki son mövsümündə əsas heyətdəki yerini itirib və ilk dövrəni ehtiyat oyunçular skamyasında keçirib. İkinci dövrədə 13 oyun keçirib, 1 qol vurub.

23 iyun 2009-cu ildə əvvəllər də heyətində çıxış etdiyi "MOİK Sofiya" komandası ilə 2 illik müqavilə bağlayıb. Petrovun peşəkar karyerasında sonuncu klubu "Botev Plovdiv" komandası olub.

### Milli karyerası

Petrov 2000–2003-cü illər aralığında formasını geyindiyi Bolqarıstan milli futbol komandasının heyətində ümumilikdə 11 oyun keçirib.

Şəxsi həyatı
------------

Svetoslav Petrov Virciniya adlı xanımla evlidir. İki qızı, bir oğlu var.

Mükafatları
-----------

Bolqarıstan MOİK Sofiya
* Bolqarıstan Çempionatı: 2003

Çin Çançun Yatay
* Çin Çempionatı: 2007

İstinadlar
----------

1. 1 2  Svetoslav Petrov // FBref.com (çd.).
2. 1 2  "Светослав Петров е горд татко на близнаци!" (bolqar). topsport.bg. 6 fevral 2020. İstifadə tarixi: 1 iyun 2020.
3. ↑  "История чемпионатов Болгарии" (ingilis). rsssf.com. 2012-04-16 tarixində arxivləşdirilib. İstifadə tarixi: 2010-1-31.
4. ↑  "Официальная заявка ФК «Кубань» на сезон 2004 года" (rus). Официальный сайт РФПЛ. 2012-04-16 tarixində arxivləşdirilib. İstifadə tarixi: 2010-1-31.
5. ↑  "«Кубань», помимо Стефанова, расстанется ещё с несколькими игроками" (rus). yuga.ru. 2013-05-04 tarixində arxivləşdirilib. İstifadə tarixi: 2010-1-31.
6. ↑  "Официальная заявка ФК «Кубань» на сезон 2005 года" (rus). Официальный сайт ПФЛ. 2005-03-14 tarixində arxivləşdirilib. İstifadə tarixi: 2010-1-31.
7. ↑  "Полузащитник «Нефтчи» Святослав Стефанов останется в команде до истечения срока контракта" (rus). day.az. 2012-04-16 tarixində arxivləşdirilib. İstifadə tarixi: 2010-1-31.
8. ↑  "Бывший футболист «Нефтчи» стал чемпионом Китая" (rus). 1news.az. 2012-04-16 tarixində arxivləşdirilib. İstifadə tarixi: 2010-1-31.
9. ↑  "Святослав Стефанов: «Мне не нравиться место, которое мы занимаем после первого круга»" (rus). extratime.az. 2013-01-15 tarixində arxivləşdirilib. İstifadə tarixi: 2010-1-31.
10. ↑  "Светослав Петров подписа договор с ЦСКА" (bolqar). Официальный сайт софийского ЦСКА. 2012-04-16 tarixində arxivləşdirilib. İstifadə tarixi: 2010-1-31.

Xarici keçidlər
---------------

* Svetoslav Petrov *Nationall-football-teams.com* saytında
* Svetoslav Petrov *Transfermarkt.com* saytında